# ΑΝΑΡΤΗΤΕΑ ΣΤΟ ΔΙΑΔΙΚΤΥΟ

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΛΑΚΩΝΙΑΣ  **ΔΗΜΟΣ ΕΥΡΩΤΑ**  ΔΙΕΥΘΥΝΣΗ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗΡΕΣΙΩΝ  Ταχ. Δ/νση: Σκάλα Λακωνίας  Πληροφορίες: Α. Σεργιάδη  Τηλέφωνο: 2735360024  Fax: 2735024032  E-mail: asergiadi@1499.syzefxis.gov.gr | **Σκάλα : 20/01/2020**  **Αριθ. πρωτ: -οικ. 681-** |

**ΓΝΩΣΤΟΠΟΙΗΣΗ**

**Πλήρωσης μιας (01) θέσης Ειδικού Συνεργάτη Δημάρχου**

**Ο ΔΗΜΑΡΧΟΣ ΕΥΡΩΤΑ**

Έχοντας υπόψη:

1. Τις διατάξεις του άρθρου 163 Ν.3584/2007 «Κύρωση του κώδικα κατάστασης Δημοτικών και Κοινοτικών Υπαλλήλων», περί ειδικών συμβούλων ή Ειδικών Συνεργατών ή Επιστημονικών Συνεργατών όπως τροποποιήθηκε με το  [άρθρο πρώτο υποπαρ.ΣΤ1.1.2](https://dimosnet.gr/blog/laws/%CE%B1%CF%81%CE%B8%CF%81%CE%BF-%CF%80%CF%81%CF%8E%CF%84%CE%BF-%CF%85%CF%80%CE%BF%CF%80%CE%B1%CF%81%CE%B1%CE%B3%CF%81%CE%B1%CF%86%CE%BF%CF%83-%CF%83%CF%84-1-%CE%BC%CE%B5%CE%B9%CF%89%CF%83%CE%B7/) του Ν.4093/2012 , σχετικά με τον επανακαθορισμό των θέσεων ειδικών συμβούλων – ειδικών συνεργατών στους ΟΤΑ Α΄ και Β΄ βαθμού, και το άρθρο 213 του Ν. 4555/2018 ,
2. Τα άρθρα 58 & 59 του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»,
3. Τις διατάξεις των άρθρων 11 έως και 17 του Ν. 3584/2007«Κύρωση του κώδικα κατάστασης Δημοτικών και Κοινοτικών Υπαλλήλων»,
4. Τα διαλαμβανόμενα στην εγκ. 55/74802/29-12-2010 του ΥΠ.ΕΣ.Α & Η.Δ με την οποία διευκρινίζεται ότι για την πρόσληψη των ατόμων στις θέσεις Ειδικών Συμβούλων, ή Ειδικών Συνεργατών , ή Επιστημονικών Συνεργατών δεν απαιτείται να προβλέπονται οι θέσεις αυτές στους ΟΕΥ των δήμων, γιατί συνιστώνται απευθείας από το νόμο,
5. Το γεγονός ότι ο Δήμος Ευρώτα Λακωνίας δικαιούται σύμφωνα με τα ανωτέρω πέντε (05) ειδικούς ή επιστημονικούς συμβούλους - συνεργάτες ( οι τρείς θέσεις έχουν ήδη καλυφθεί),
6. Τις διατάξεις της παρ.6 του άρθρου 78 του Ν.4604/2019, σύμφωνα με την οποία η πλήρωση **μίας από τις θέσεις μπορεί**να γίνεται με:

- πρώην Δήμαρχο

**- ή** με απόφοιτο δευτεροβάθμιας εκπαίδευσης και εμπειρία ή επαγγελματική ειδίκευση σε θέματα σχετικά με την Τοπική Αυτοδιοίκηση, που αποδεικνύονται, σύμφωνα με την ανωτέρω περ.γ΄

**- ή**με δημοσιογράφο, με την προϋπόθεση ότι αυτός είτε είναι μέλος αναγνωρισμένης στην Ελλάδα επαγγελματικής δημοσιογραφικής οργάνωσης είτε έχει διετή τουλάχιστον προϋπηρεσία, που αποδεικνύεται από την καταβολή των εισφορών του στον οικείο ασφαλιστικό φορέα με την ιδιότητα του δημοσιογράφου.

1. Τον Οργανισμό Εσωτερικής Υπηρεσίας του Δήμου Ευρώτα (ΦΕΚ 2162/ τ.Β΄/27.09.2011), όπως έχει τροποποιηθεί και ισχύει (ΦΕΚ 684/τ.Β΄/21.04.2015) & (ΦΕΚ/τ. Β’/αρ. φύλλου 3148/11.09.2017)
2. Την ανάγκη πλήρωσης μιας θέσης ειδικού συνεργάτη για την υποστήριξη του έργου του Δημάρχου

**Γ ν ω σ τ ο π ο ι ε ί**

Ότι προτίθεται να προβεί στην πρόσληψη ενός ειδικού συνεργάτη απόφοιτο Δευτεροβάθμιας Εκπαίδευσης,  με σύμβαση εργασίας Ιδιωτικού Δικαίου Ορισμένου Χρόνου, η διάρκεια της οποίας δεν μπορεί να υπερβεί τη θητεία της τρέχουσας δημοτικής περιόδου ( από 01-09-2019 έως 31-12-2023 ) , ο οποίος θα επικουρεί το Δήμαρχο σε θέματα τοπικής αυτοδιοίκησης, ηλεκτρονικής διακυβέρνησης και προγραμματισμού, θα παρέχει συμβουλευτικές υπηρεσίες και θα διατυπώνει εξειδικευμένες γνώμες (γραπτά ή προφορικά ) μέσα στον κύκλο των γνώσεών του ή της επαγγελματικής του ενασχόλησης.

Οι υποψήφιοι πρέπει να έχουν τα εξής προσόντα:

**Α)** Τα γενικά προσόντα διορισμού που προβλέπονται για τους υπαλλήλους του πρώτου μέρους του Ν. 3584/2007 ( άρθρα 11, 12, 13, 14, 15, 16 και 17 ). Για τα γενικά προσόντα διορισμού απαιτείται χωριστή από την αίτηση, Υπεύθυνη Δήλωση του υποψηφίου, κατά το άρθρο 8 του Ν. 1599/1986, στην οποία να δηλώνεται ότι πληρούνται.

**Β)** Να είναι κάτοχοι οποιουδήποτε πτυχίου ή διπλώματος ή απολυτήριου τίτλου (τίτλου σπουδών) δευτεροβάθμιας ή μεταδευτεροβάθμιας εκπαίδευσης της ημεδαπής ή άλλου ισότιμου πτυχίου ή διπλώματος ή απολυτήριου τίτλου (τίτλου σπουδών) της αλλοδαπής (συνοδευόμενου από την πράξη ισοτιμίας-αντιστοιχίας του), ανεξαρτήτως ειδικότητας.

**Δ)** Να έχουν την προβλεπόμενη από τις διατάξεις της παρ. 1 του άρθρου 163 του Ν.3584/2007 (Α’ 143) “1. (…) εμπειρία ή επαγγελματική ειδίκευση σε θέματα σχετικά με την τοπική αυτοδιοίκηση, που αποδεικνύονται, σύμφωνα με την περίπτωση γ΄ της παραγράφου 3 (…) ήτοι “γ. (…) ειδίκευση σε επιστημονικό ή επαγγελματικό τομέα αρμοδιοτήτων των Οργανισμών Τοπικής Αυτοδιοίκησης (…) ή αξιόλογη επαγγελματική απασχόληση ή επαρκείς γνώσεις και σημαντική εμπειρία, ανάλογη με τα αντικείμενα απασχόλησης (…)”.

**Ε)** Οι άνδρες υποψήφιοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα απ' αυτές.

ΗΕμπειρία αποδεικνύεται ως εξής:

**1)** **Για μεν τους μισθωτούς**, χωριστή από την αίτηση, υπεύθυνη δήλωση του υποψηφίου, κατά το άρθρο 8 του Ν. 1599/1986, στην οποία να δηλώνονται ο εργοδότης, το είδος και η χρονική διάρκεια της εξειδικευμένης εμπειρίας.

Οι μισθωτοί του δημόσιου τομέα, μπορούν, εναλλακτικά, αντί της υπεύθυνης δήλωσης, να προσκομίσουν βεβαίωση του οικείου φορέα του δημόσιου τομέα, από την οποία να προκύπτουν το είδος και η χρονική διάρκεια της εξειδικευμένης εμπειρίας.

**2) Για δε τους ελεύθερους επαγγελματίες**, χωριστή από την αίτηση, υπεύθυνη δήλωση, κατά το άρθρο 8 του Ν. 1599/1986, για το είδος και την χρονική διάρκεια της εξειδικευμένης εμπειρίας.

Προς τούτο, **Καλούμε** κάθε ενδιαφερόμενο/νη να υποβάλλει στο Δήμο Ευρώτα (Δ/νση Διοικητικών και Οικονομικών Υπηρεσιών που εδρεύει στο Δημοτικό κτίριο Σκάλας) εντός ημερολογιακού δεκαημέρου από της δημοσιεύσεως της περιλήψεως της παρούσας απόφασης στον τύπο δηλαδή από την **Τετάρτη 22/01/2020 έως και την Παρασκευή 31/01/2020** κατά τις εργάσιμες ώρες τα παρακάτω δικαιολογητικά:

1. Αίτηση Συμμετοχής
2. Βιογραφικό σημείωμα
3. Φωτοαντίγραφο δελτίου αστυνομικής ταυτότητας.
4. Φωτοαντίγραφο πτυχίου ή διπλώματος ή απολυτήριου τίτλου (τίτλου σπουδών) δευτεροβάθμιας ή μεταδευτεροβάθμιας εκπαίδευσης της ημεδαπής ή ισότιμου πτυχίου ή διπλώματος (τίτλου σπουδών) της αλλοδαπής (συνοδευόμενου από την πράξη ισοτιμίας-αντιστοιχίας του), ανεξαρτήτως ειδικότητας.
5. Υπεύθυνη Δήλωση του υποψηφίου, κατά το άρθρο 8 του Ν. 1599/1986, στην οποία να δηλώνεται ότι πληρούνται τα γενικά προσόντα διορισμού που προβλέπονται για τους υπαλλήλους του πρώτου μέρους του Ν. 3584/07 (άρθρα 11 έως και 17)
6. Υπεύθυνη Δήλωση του Ν. 1599/86 για την εκπλήρωση των στρατιωτικών τους υποχρεώσεων ή τη νόμιμη απαλλαγή τους από αυτές (για τους άνδρες υποψηφίους).
7. Αποδεικτικά εμπειρίας, όπως αναφέρονται παραπάνω.

Σε περίπτωση αποστολής των αιτήσεων ταχυδρομικώς το εμπρόθεσμο κρίνεται με βάση την ημερομηνία που φέρει ο φάκελος αποστολής ο οποίος μετά την αποσφράγιση του επισυνάπτεται στην αίτηση του υποψηφίου.

Η πλήρωση της θέσης του Ειδικού Συνεργάτη, θα ενεργηθεί με απόφαση του Δημάρχου που θα δημοσιευτεί στην Εφημερίδα της Κυβέρνησης, ο οποίος και θα προσλάβει το πρόσωπο που κατά την κρίση του είναι κατάλληλο για την παραπάνω θέση (παρ. 4 άρθρο 163 Ν. 3584/2007).

Η πρόσληψη θα ολοκληρωθεί με την υπογραφή από τον προσλαμβανόμενο ειδικής σύμβασης εργασίας ιδιωτικού δικαίου ορισμένου χρόνου.

Η παρούσα να αναρτηθεί στο πρόγραμμα Διαύγεια, στην ιστοσελίδα του Δήμου Ευρώτα, στον πίνακα ανακοινώσεων του Δήμου με πρακτικό ανάρτησης και περίληψη αυτής να δημοσιευθεί σε μια τοπική εφημερίδα.

**Ο ΔΗΜΑΡΧΟΣ**

**ΔΗΜΟΣ ΒΕΡΔΟΣ**